ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031707
ขอให้แก้ไขปัญหาการทิ้งขยะมูลฝอย บริเวณ หมู่บ้านฉัตรชัยเสริมโชค ซอย 5/1-2  ถนนเลียบคลองทวีวัฒนา  แขวงหนองค้างพลู เขตหนองแขม กรุงเทพมหานคร จุดสังเกตเข้ามาเกือบสุดซอย จะเจอบ้านหลังแรกที่ติดกับพื้นที่ดินว่างเปล่า และติดกับบ้านมีลักษณะเป็นบ้านชั้นเดียว ติดผ้าใบสีฟ้า หลังคามีรูรั่ว โดยบริเวณที่เป็นพื้นที่ดินว่างเปล่า มักจะมีคนในหมู่บ้านนำขยะมาทิ้งบริเวณนั้นอยู่เป็นประจำ ไม่ว่าจะเป็นขยะมูลฝอย หรือเศษใบไม้ ทำให้เกิดกลิ่นเหม็นรบกวน ผู้ที่อาศัยอยู่บริเวณใกล้เคียง ทำให้ได้รับความเดือดร้อน เป็นอย่างมาก ผู้ร้องจึงประสงค์ไม่อยากให้คนนำขยะมาทิ้งในบริเวณพื้นที่ดังกล่าว และเห็นควรที่จะทิ้งที่ถังขยะบ้านของตนเอง เพราะเมื่อคนนำขยะมูลฝอย หรือเศษใบไม้มาทิ้งเป็นจำนวนมากกลัวว่าจะมีสัตว์เลื่อนคลานมาพักอาศัย ผู้ร้องประสบปัญหามาเป็นระยะเวลาประมาณ 10 ปี โดยจะมีคนนำขยะมาทิ้งเป็นประจำทุกวัน  และเมื่อประมาณ 10 ปี ที่แล้วได้มีหน่วยงานได้ลงมาดำเนินการแก้ไขปัญหาดังกล่าวให้โดยนำป้ายมาติดว่า ห้ามทิ้งขยะ แต่ติดคนละฝั่งกับที่เกิดเหตุ ผู้ร้องจึงประสงค์ให้หน่วยงานที่เกี่ยวข้องลงมาตรวจสอบและแก้ไขปัญหาดังกล่าว โดยเร็ว (ประชาชนประสงค์ปิดชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata